На основу члана 32. Закона о локалној самоуправи („Службени гласник РС“, број 129/2007 и 83/2014-др.закон,101/2016-др.закон, 47/2018 и 111/2021-др.закон ),члана 2. и 53. Закона о правобранилаштву ( „Службени гласник РС“, број 55/2014), члана 40. и 152. Статута Општине Владичин Хан „Службени гласник Града Врања“, број 4/2019),члана 13. и 14. Одлуке о правобранилаштву Општине Владичин Хан ( „Службени гласник Града Врања“ број 9/2019), Скупштина општине Владичин Хан на седници одржаној дана 19.04.2022.године, донела је

**РЕШЕЊЕ**

**О ПОСТАВЉЕЊУ ОПШТИНСКОГ ПРАВОБРАНИОЦА**

**ОПШТИНЕ ВЛАДИЧИН ХАН**

**I**

**Марија Станојевић,** дипломирани правник из Владичиног Хана, ул. Ратка Софијанића бр.88, поставља се за Општинског правобраниоца Општине Владичин Хан, на мандатни период од 5 ( пет) година, почев од 08.05.2022. године.

**II**

Решење ступа на снагу даном доношења.

**III**

Решење објавити у „Службеном гласнику Града Врања“.

**О б р а з л о ж е њ е**

 Правни основ за доношење овог решења садржан је у члану 32. Закона о локалној самоуправи („Службени гласник РС“, број 129/07 и 83/14-др.закон, 101/16-др.закон, 47/2018 и 111/2021-др.закон ), члану 2. и 53. Закона о правобранилаштву ( „Службени гласник РС“, број 55/2014), члану 40. и 152. Статута Општине Владичин Хан („Службени гласник Града Врања“, број 4/2019), члану 14. Одлуке о правобранилаштву Општине Владичин Хан ( „Службени гласник Града Врања“ број 9/2019).

 Чланом 2. Закона о правобранилаштву прописује се да послове правобранилаштва за заштиту имовинских права и интереса јединице локалне самоуправе обављају правобранилаштва јединица локалних самоуправа те се уређење, организација и друга питања везана за рад правобранилаштва локалне самоуправе утврђују одлуком јединице локалне самоуправе. Чланом 53. Закона прописано је да правобранилачку функцију у правобранилаштву аутономне покрајина и правобранилаштву локалне самоуправе обавља једно или више лица која се бирају у складу са Одлуком о образовању правобранилашта.

Чланом 13. Одлуке о правобранилашту предвиђено је да Скупштина Општине поставља Општинског Правобраниоца на период од 5 година а чланом 14. је прописано за правобраниоца и заменика може бити постављен држављанин Републике Србије који испуњава опште услове за рад у државним органима, који је завршио правни факултет, положио правосудни испит и има најмање две године радног искуства у правној струци.

Општинско веће Општине Владичин Хан утврдило је предлог кандидата за Општинског правобраниоца, предлажући Марију Станојевић, дипломираног правника са положеним правосудним испитом и радним искуством од 8 година и 4 месеци у правној струци.

Како кандидат испуњава услове утврђене Одлуком о правобранилаштву на предлог Општинског већа као овлашћеног предлагача донето је решење као у диспозитиву.

 **Поука о правном средству:** Против овог решења може се покренути спор пред Вишим судом у Врању у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-32/5/22-I**

**ПРЕДСЕДНИЦА,**

**Данијела Поповић**